સ્વચ્છ અને પૌષ્ટિક ખોરાક માનવશરીરને તંદુરસ્તી બક્ષે છે પણ તે જ ખોરાક બેક્ટેરિયા વડે દૂષિત થયેલો હોય તો તેનાથી ખોરાક ઝેરી બને છે. એક વખત ખોરાક બગડવાની શરૂઆત થાય કે તેમાં ઝડપથી બેકટેરિયાનું પ્રમાણ વધવા માંડે છે. દૂધ, સૂપ, કસ્ટર્ડ કે ખુલ્લાં રહેતાં ટિન્ટ ફૂટ્રસમાં આ પ્રકારનાં બેક્ટેરિયા ઝડપથી વધવા માંડે છે. વધેલી વાસી રસોઈની વાનગીઓ બીજા દિવસે વાપરવાથી ખોરાકમાં ઝેર ઉત્પન્ન થાય છે. થોડાઘણે અંશે કે વધારે પ્રમાણમાં ઝેર શરીરમાં જતાં ભયંકર પરિણામ આવે છે. ગરમ હવામાન અને ભેજવાળી હવામાં બેક્ટેરિયા ઝડપથી પ્રસરે છે. ખોરાકી ઝેર થવાના બનાવો કેન્ટિન અને રેસ્ટોરન્ટમાં વાસી ખોરાક ખાવાને કારણે વધારે બને છે. બજારુ વાનગીઓ અને લારીઓની વાસી વાનગીઓથી તો ઘણા ખતરનાક બનાવો નોંધાયા છે. તેથી ખોરાકી ઝેરથી બચવા નીચેનાં સૂચનો ધ્યાનમાં રાખવાં :